recursal/SuperWikiNEXT-32B huggingface dataset:
Limited Edition
Το ***Battles in the North*** είναι το τρίτο στούντιο άλμπουμ του νορβηγικού black metal συγκροτήματος Immortal. Κυκλοφόρησε στις 15 Μαΐου από τη δισκογραφική Osmose. Όπως και τα προηγούμενα άλμπουμ του συγκροτήματος ο δίσκος αυτός φέρει τυπικά χαρακτηριστικά, όπως γρήγορος ρυθμός κομματιών και εσκεμμένα χαμηλή παραγωγή. Το κύριο θέμα των στίχων, οι οποίοι υπογράφονται από τον κιθαρίστα Demonaz, είναι παγωμένα χειμερινά τοπία. Το *Battles in the North* είναι ο τελευταίος δίσκος των Immortal στον οποίο τα ντραμς διαχειρίζεται ο Abbath.

Για το κομμάτι "Grim and Frostbitten Kingdoms" κυκλοφόρησε μουσικό βίντεο, με τον Hellhammer των Mayhem στα ντραμς. Είναι το δεύτερο βίντεο του συγκροτήματος, μετά το "Call of the Wintermoon" από το πρώτο τους άλμπουμ, *Diabolical Fullmoon Mysticism*.

Κυκλοφορία
----------

To άλμπουμ έχει κυκλοφορήσει σε διάφορες μορφές. Η αρχική κυκλοφορία έγινε σε CD, βινύλιο και κασέτα. Το 1996 υπήρξε και μια deluxe εκδοχή, η οποία συμπεριελάμβανε ολόκληρο το πρώτο EP του συγκροτήματος και μια αφίσα. Από τότε έχει επανεκδοθεί πολλές φορές, από bootleg και επίσημες εταιρίες. Η Osmose Records το έχει επανακυκλοφορήσει σε CD το 1997 και το 2013 και σε βινύλιο το 1998 (picture disc) και το 2015.

Λίστα κομματιών
---------------

Όλα τα κομμάτια είναι γραμμένα από τον Demonaz Doom Occulta , εκτός από το Circling Above in Time Before Time το οποίο γράφτηκε από τον Abbath Doom Occulta.

| Αρ. | Tίτλος | Διάρκεια |
| --- | --- | --- |
| 1. | "Battles in the North"   |   |
| 2. | "Grim and Frostbitten Kingdoms"   |   |
| 3. | "Descent Into Eminent Silence"   |   |
| 4. | "Throned by Blackstorms"   |   |
| 5. | "Moonrise Fields of Sorrow"   |   |
| 6. | "Cursed Realms of the Winterdemons"   |   |
| 7. | "At the Stormy Gates of Mist"   |   |
| 8. | "Through the Halls of Eternity"   |   |
| 9. | "Circling Above in Time Before Time"   |   |
| 10. | "Blashyrkh (Mighty Ravendark)"   |   |

| 1996 Limited Edition |
| --- |
| Αρ. | Tίτλος | Διάρκεια |
| 11. | "Diabolical Fullmoon Mysticism"   |   |
| 12. | "Unholy Forces of Evil"   |   |
| 13. | "The Cold Winds of Funeral Frost"   |   |

Προσωπικό
---------

* Abbath Doom Occulta - φωνητικά, μπάσο, ντραμς
* Demonaz Doom Occulta - κιθάρα

Παραπομπές
----------

1. 1 2
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Immortal |
| --- |
|  |
| 
* **Demonaz Doom Occulta**
* **Horgh**
* **Apollyon**

* Abbath Doom Occulta
* Armagedda
* Iscariah
* Γιερν Τόνσμπεργκ
 |
|  |
| Στούντιο Άλμπουμ | 
* *Diabolical Fullmoon Mysticism*
* *Pure Holocaust*
* *Battles in the North*
* *Blizzard Beasts*
* *At the Heart of Winter*
* *Damned in Black*
* *Sons of Northern Darkness*
* *All Shall Fall*
 |
|  |
| EP | 
* *Suffocate*
* *Immortal*
 |
|  |
| Βίντεο άλμπουμ | 
* *Masters of Nebulah Frost*
* *Live at BB Kings Club New York*
* *The Seventh Date of Blashyrkh*
 |
|  |
| Σχετικά | 
* Old Funeral
* I
* Abbath
* *True Kings of Norway*
* *Until the Light Takes Us*
 |

 |
**Φενταγίν** (αραβικά: فدائيون) είναι η ονομασία μελών παραστρατιωτικών ομάδων στη Μέση Ανατολή, αποτελούμενων από Άραβες Παλαιστίνιους αντάρτες που ενεργούν επιθέσεις εναντίον του Ισραήλ.
*Φενταγίν* στα αραβικά σημαίνει «αυτός που είναι έτοιμος να θυσιαστεί». Τον όρο χρησιμοποίησε για πρώτη φορά το 1955, ο πρόεδρος της Αιγύπτου Νάσερ. Οι πρώτες μονάδες Φενταγίν δημιουργήθηκαν στην Αίγυπτο και έδρασαν στους πολέμους τους '67 και του '73 εναντίον του Ισραήλ.

Στη δεκαετία του '70, ο όρος Φενταγίν υιοθετήθηκε και από τους Παλαιστίνιους μέλη ισλαμικών οργανώσεων, όπως ήταν η οργάνωση Μαύρος Σεπτέμβρης.

Αργότερα, το 1995 δημιουργήθηκε το σώμα των Φενταγίν, ειδικά για την καταστολή της αντιπολίτευσης μέσα στο Ιράκ. Τα μέλη των Φενταγίν ήσαν φανατικοί υποστηρικτές του καθεστώτος του Σαντάμ Χουσεΐν. Ο όρος προκαλεί συναισθηματική φόρτιση στους Άραβες. Αυτό το αίσθημα εκμεταλλεύθηκε ο Ουντάι Χουσεΐν (πρωτότοκος γιος του Σαντάμ), όταν ονόμαζε το σώμα των εθελοντών του «Φενταγίν του Σαντάμ».
**Φεμινιστική Επιστημονική Φαντασία** είναι μια υποκατηγορία της επιστημονικής φαντασίας η οποία επικεντρώνεται στον κοινωνικό ρόλο των γυναικών. Θέτει ερωτήματα σχετικά με τους τρόπους που η κοινωνία κατασκευάζει ρόλους ανάλογα με το φύλο, σχετικά με τη σημασία της αναπαραγωγής στις άνισες σχέσεις μεταξύ γυναικών και ανδρών. Κάποια από τα πιο ενδιαφέροντα έργα φεμινιστικής επιστημονικής φαντασίας έχουν καταπιαστεί με τα θέματα αυτά μέσω της αναπαράστασης ουτοπικών κοινωνιών, όπου τέτοιες ανισότητες φύλου δεν υπάρχουν, ή μέσω αναπαράστασης δυστοπιών, όπου οι ανισότητες φύλου είναι ιδιαιτέρως έντονες. Στην δεύτερη περίπτωση, συναντάμε την ανάγκη για συνέχεια στο φεμινιστικό πολιτικό έργο.

Λογοτεχνία
----------

Οι γυναίκες συγγραφείς παίζουν κεντρικό ρόλο στην επιστημονική φαντασία και τη λογοτεχνία φαντασίας, με συχνή αναφορά σε θέματα κοινωνικού φύλου. Μια από τις πρώτες δημιουργούς ήταν η Μαίρη Σέλλεϋ, το μυθιστόρημα της οποίας *Φρανκενστάιν* (1818) επικεντρώνεται στην ασεξουαλική δημιουργία ζωής.

Με το δεύτερο φεμινιστικό κύμα μετά το 1960, ο κοινωνικός ρόλος των γυναικών επαναπροσδιορίστηκε. Δύο σημαντικά έργα της περιόδου αυτής είναι το *Αριστερό Χέρι του Σκοταδιού* της Ούρσουλα Λε Γκεν (1969) και το *The Female Man* (1970) της Τζοάννα Ρας. Και οι δυο συγγραφείς ήταν πρωτοποριακές φωνές φεμινιστικής κριτικής την περίοδο αυτή, ιδιαίτερα μέσω δοκιμίων που εκδόθηκαν στις συλλογές *The Language of the Night* (Λε Γκεν, 1979) και *Πως να καταπιέσετε το Συγγραφικό έργο των Γυναικών* (Ρας, 1983).

Άλλες εκπρόσωποι περιλαμβάνουν την Οκτάβια Μπάτλερ και την Μάργκαρετ Άτγουντ.

Πηγές
-----

* Δόμνα Παστουρματζή "Φεμινιστική Επιστημονική Φαντασία." Η Λογοτεχνία Σήμερα, Όψεις, Αναθεωρήσεις, Προοπτικές. Επιμ. Άντα Κατσίκη-Γκίβαλου. Αθήνα: Ελληνικά Γράμματα, 2004. 697-704.
* Δόμνα Παστουρματζή "Ursula K. Le Guin" (βιο-εργογραφία). Oι Pαψωδοί της Γνώσης. Tης Oύρσουλα Λε Γκεν. Mετ. Bαγγέλης Kατσάνης. Aθήνα: Parsec, 2000. 7-18.
* Δόμνα Παστουρματζή "Octavia E. Butler: Η πρώτη μαύρη συγγραφέας επιστημονικής φαντασίας στις ΗΠΑ." Φανταστικά Χρονικά 16 (Χειμώνας 2010-2011): 24-30.
* Haraway, Donna "Science, technology and socialist-feminism in the late twentieth century", in The cybercultures reader, 2000
* Larbalestier,Justine (ed.) *Daughters of Earth: Feminist Science Fiction in the Twentieth Century* Wesleyan University Press 0819566764
* Sturgis, Susanna. Octavia E. Butler: June 22, 1947–February 24, 2006: The Women's Review of Books, 23(3): 19 May 2006.

Εξωτερικοί σύνδεσμοι
--------------------

Feministsf.org   

Feminist SF wiki
Το ***Battlefield 3*** είναι βιντεοπαιχνίδι βολών πρώτου προσώπου που αναπτύχθηκε από την DICE και εκδόθηκε από την Electronic Arts. Πρόκειται για το τρίτο βιντεοπαιχνίδι της σειράς *Battlefield*. Κυκλοφόρησε για τα PlayStation 3 και Xbox 360 και τον Υπολογιστή.

Ανάπτυξη
--------

To *Battlefield 3* δημιουργείται με τη μηχανή Frostbite 2.0. Πρόκειται για την έκδοση της Frostbite 1.2 που χρησιμοποιήθηκε για το *Battlefield: Bad Company 2*. Εκμεταλλεύεται πλήρως το DirectX 11 και την αρχιτεκτονική 64-bit. Δεν υποστηρίζει το DirectX 9, και συνεπώς τα Windows XP.

Στο παιχνίδι εισήχθη η λειτουργία Battlelog, μια πλατφόρμα επικοινωνίας μεταξύ των παικτών. Το Battlelog παρέχει στατιστικά, φωνητική επικοινωνία και λίστα φίλων.

Τρόπος παιχνιδιού
-----------------

Το Battlefield 3 έχει τρία modes παιχνιδιού: singleplayer, co-op και multiplayer. Στο singleplayer ο παίκτης παίρνει το ρόλο 3 χαρακτήρων: Του Dmitri "Dima" Mayakovsky, ενός Ρώσου μυστικού πράκτορα, που πρέπει να εμποδίσει την PLR από το να πυροδοτήσει μια πυρηνική βόμβα στην καρδιά του Παρισιού. Ο 2ος χαρακτήρας, ο Jonathan "Jono" Miller, ένας Αμερικάνος δεκανέας των Πεζοναυτών καλείται να αντιμετωπίσει τις δυνάμεις της PLR στην έρημο της Τεχεράνης. Τέλος ο Επιλοχίας Henry "Black" Blackburn ηγείται μιας πενταμελούς ομάδας σε μια αποστολή εύρεσης και διάσωσης μιας ομάδας Αμερικανών που ερευνούσαν μια πιθανή τοποθεσία χημικών όπλων.

Στο multiplayer για PC οι χάρτες είναι χωρητικότητας 64 παικτών, ενώ για τις κονσόλες 24. Τα modes που υπάρχουν είναι το γνωστό από προηγούμενους τίτλους της σειράς Conquest, το Rush και ένα νέο mode, το Team Deathmatch (TDM). Οι κλάσεις είναι 4: Assault (ιατρός), Support (βοηθητικός), Engineer (μηχανικός) και Recon (ελεύθερος σκοπευτής), οργάνωση γνωστή από το Battlefield 2142. Είναι φτιαγμένες έτσι ώστε αναδεικνύουν αλλά και να επιβάλουν την ομαδικότητα αν σκοπός είναι η νίκη. Ο γιατρός διαθέτει απινιδωτή με τον οποίο "ξαναζωντανεύει" τους πεθαμένους συμπαίκτες σας. Ο βοηθητικός έχει τα "Rambo guns". Ο Recon είναι ένας απλός ελεύθερος σκοπευτής. Ο Engineer διαθέτει ισχυρά όπλα, εκρηκτικές ύλες, αντιαρματικό (Lock-on) ή αντιεροπορικό (Lock-on) ή απλά ένα Free shot εκτοξευτή ρουκετών (SMAW ή RPG). Επιπλέον, υπάρχουν και πέντε Dlcs (Expansion Packs): Back to Karkland, Close quaters, Aftermath, Armored kill και End game.

Beta
----

Για το παιχνίδι διενεργήθηκε μια ανοικτή beta το Σεπτέμβριο του 2011, στην οποία είχαν χρονικό προβάδισμα 48 ωρών όσοι προπαρήγγειλαν το παιχνίδι μέσω του Origin ή αγόρασαν την Limited Edition του *Medal of Honor*.

Εξωτερικοί σύνδεσμοι
--------------------

* Επίσημη ιστοσελίδα
Η **Planned Parenthood Federation of America, Inc.** (PPFA), είναι μη κερδοσκοπικός οργανισμός, που παρέχει αναπαραγωγική υγειονομική περίθαλψη στις Ηνωμένες Πολιτείες, κυρίως. Είναι ένας απαλλασσόμενος από τον φόρο οργανισμός. Ιδρύθηκε στις 16 Οκτωβρίου 1916 στο Μπρούκλυν 
από τη Μάργκαρετ Σάνγκερ.

Η Planned Parenthood αποτελείται από 159 ιατρικά νομικά πρόσωπα, τα οποία λειτουργούν πάνω από 600 κλινικές υγείας στις ΗΠΑ. Έχει ως σκοπό την παροχή σεξουαλικής εκπαίδευσης και υγείας, όπως και παροχής αμβλώσεων.

Παραπομπές
----------

1. ↑  Planned Parenthood Annual Report 2012–2013 Αρχειοθετήθηκε 2017-01-10 στο Wayback Machine. σελ. 18.
2. ↑  Rover, Julie (13 Απριλίου 2011). «Planned Parenthood: A Thorn In Abortion Foes' Sides». NPR.. Ανακτήθηκε στις 24 Μαΐου 2020.
3. ↑  Kelly, Erin (28 Σεπτεμβρίου 2015). «Republicans try new way to defund Planned Parenthood, avoiding shutdown». *USA Today*.. Ανακτήθηκε στις 24 Μαΐου 2020.
4. ↑  «#38 Planned Parenthood Federation of America». Forbes. Ανακτήθηκε στις 24 Μαΐου 2020.
Η **Φράνσις Σμιθ** (Frances St. John Smith) (1910–1928) ήταν μια πρωτοετής φοιτήτρια του Κολέγιου Σμιθ η οποία εξαφανίστηκε τον Ιανουάριο του 1928. Το πτώμα της βρέθηκε στις 29 Μαρτίου του 1929 στον Ποταμό Κονέκτικατ, κοντά στο Longmeadow,Μασαχουσέτη. 

Το πτώμα της Σμιθ αναγνωρίστηκε από το χαρακτηριστικό μέτωπο και από το ύψος, 1.67 με 1.70, τα οποίο ταίριαζαν με τα χαρακτηριστικά της Σμιθ. Αναφορές από την Νέα Υόρκη δήλωσαν ότι οι γονείς της Σμιθ δυσφήμησαν την ταυτοποίηση του πτώματος. Ένας φίλος από το Κολέγιο Σμιθ επιβεβαίωσε ότι η Σμιθ φορούσε ένα ασημένιο μασελάκι για να ισιώσει τα δόντια της, παρόμοιο με ένα που βρήκαν οι αρχές στο στόμα του σώματος. Ο οδοντίατρος της Σμιθ ήταν επίσης σε θέση να παρέχει την οδοντικά εξαρτήματά της τα οποία αντιστοιχούσαν με το πτώμα.

Η αναζήτηση για την Σμιθ έφτασε και σε μοναστήρια στο Κεμπέκ του Καναδά και στο Παρίσι της Γαλλία, όπου διέμενε η θεία της.

Η Σμιθ είναι θαμμένη στο νεκροταφείο Wildwood στο Amherst της Μασαχουσέτης.

Παραπομπές
----------

1. ↑  *Hour of Gold, Hour of Lead*, Anne Morrow Lindbergh, Signet Books, Μάρτιος
1974, σελ. 65.
2. ↑  *Find Body of Girl Like Frances Smith*, New York Times, 30 Μαρτίου, 1929, σελ. 11.
3. ↑  «The Strange Case of Frances St. John Smith», *True Detective Mysteries*: 18ff, Νοέμβριος 1929, ανακτήθηκε στις 24 Δεκεμβρίου, 2013
4. ↑  *Search In Convents For Frances Smith*, New York Times, 17 Μαρτίου, 1928.
5. ↑  *Flowers Cover Amherst Grave of Smith College Girl*, New York Times, 2 Απριλίου, 1929, σελ. 25.
Η **Χαόνη** ήταν μια αρχαία πόλη της Μηδίας.

Την πόλη αναφέρει τόσο ο Στέφανος ο Βυζάντιος, όσο και ο Διόδωρος ο Σικελιώτης, αλλά και ο Ισίδωρος Χαρακηνός

Βρισκόταν στην δυτική Μηδία μεταξύ της ελληνιστικής Σελεύκειας και της επίσης ελληνιστικής Επιφάνειας, στην περιοχή της Χαυονίτιδος ή Χαύονος. Ο συγγραφέας C. Masson (1850) θεωρεί ότι η πόλη δεν είναι άλλη από την σημερινή ιρανική Kangavar του δυτικού Ιράν, όπου υπάρχει σε ερείπια ένας σπουδαίος ελληνιστικός ναός της Αρτέμιδος (που στην ελληνιστική εποχή είχε συγχωνευθεί με την ιρανική θεότητα Anahita). Ως επιχείρημα προβάλλει ότι η λέξη Kangavar είναι παραφθορά του ελληνικού Χαόνη, αποδεικνύοντας ότι η πόλη ήταν ελληνιστική αποικία ή να ονομάστηκε έτσι από κάποια μητροπολιτική πόλη της Καταονίας, πράγμα όχι απίθανο, αφού οι Σελευκίδες έφερναν Μικρασιάτες κληρούχους στο Ιράν.

Παραπομπές
----------

1. ↑  Στεφάνου Βυζαντίου *Εθνικά*: Χαύων, χώρα τῆς Μηδίας. Κτησίας ἐν πρώτῳ Περσικῶν "ἡ δὲ Σεμίραμις ἐντεῦθεν ἐξελαύνει αὐτή τε καὶ ἡ στρατιὰ καὶ ἀφικνεῖται εἰς Χαύονα τῆς Μηδίας". τὸ ἐθνικὸν Χαύονες.
2. ↑  Διοδώρου Σικελιώτου *Ιστορική Βιβλιοθήκη*, βιβλίο Β΄ παράγραφος 13: ἐντεῦθεν δ’ ἀναζεύξασα καὶ παραγενομένη πρὸς Χαύονα πόλιν τῆς Μηδίας
3. ↑  Ισιδώρου Χαρακηνού *Παρθικοί σταθμοί*: καὶ ἄρχεται εὐθὺς πόλις Κογκοβάρ· ἔνθα Ἀρτέμιδος ἱερὸν.
4. ↑  The Journal of the Royal Asiatic Society of Great Britain and Ireland
Ο **Χάτζιμε Ταμπάτα** (ιαπωνικά: 田畑 端, Χέπμπορν: Tabata Hajime) είναι Ιάπωνας σκηνοθέτης βιντεοπαιχνιδιών που εργαζόταν στην Square Enix.

Καριέρα
-------

Όταν φοιτούσε στο γυμνάσιο, έπαιξε ένα ιστορικό βιντεοπαιχνίδι ρόλων της Koei και τότε φαντάστηκε για πρώτη φορά πόσο διασκεδαστικό θα ήταν να έφτιαχνε το δικό του παιχνίδι. Την τελευταία του χρονιά στο κολέγιο, έκανε αιτήσεις για εργασία όχι μόνο στη βιομηχανία των βιντεοπαιχνιδιών, αλλά και σε άλλα μέσα τέχνης όπως τα ντοκιμαντέρ, την τηλεόραση και τις ταινίες. Εργάστηκε σε αρκετούς εκδότες βιντεοπαιχνιδιών πριν την πρόσληψή του στην Square Enix, η οποία του έδωσε εμπειρία στη δημιουργία παιχνιδιών δράσης, arcades, και ρόλων.

### Square Enix

Στα επακόλουθα του σεισμού και τσουνάμι του Τοχόκου το 2011, η παγκόσμια έκρηξη υποστήριξης για την Ιαπωνία επηρέασε και τη Square Enix, λόγω γραμμάτων από τους φανς για το τότε επερχόμενο *Final Fantasy Type-0*, όπου ενθάρρυναν τον Ταμπάτα να κάνει κάτι ξεχωριστό για τους ίδιους και αυτούς που ζούσαν δύσκολες στιγμές.

### Παρόν

Ο Ταμπάτα εργάστηκε ως σκηνοθέτης του *Final Fantasy XV*, παίρνοντας τη θέση του Τετσούγια Νομούρα, μία αλλαγή που ανακοινώθηκε το Σεπτέμβριο του 2014. Προηγουμένως ήταν συν-σκηνοθέτης του παιχνιδιού. Κατά τη διάρκεια της δουλειάς του στο *Final Fantasy XV*, ο Ταμπάτα αστειεύτηκε για το φορτωμένο του πρόγραμμα, λέγοντας πως συνήθως κοιμάται μόνο τρεις ώρες. Η εμπειρία του προηγουμένως ήταν στις φορητές κονσόλες βιντεοπαιχνιδιών, ενώ ανέφερε πως είναι ενθουσιασμένος που δουλεύει σε συστήματα κονσολών, και έτσι βοηθά τους παίκτες να μπουν ακόμη πιο βαθιά στις εμπειρίες τους. Ωστόσο, αποσύρθηκε από την Square Enix στις 31 Οκτωβρίου 2018, αφήνοντας ανολοκλήρωτο το *Final Fantasy XV* και την Luminous Productions.

Εργογραφία
----------

| Κυκλοφορία | Τίτλος | Σύστημα | Ρόλος |
| --- | --- | --- | --- |
| 1999 | *Monster Rancher 2* | PlayStation | Σκηνοθέτης γεγονότων |
| 1999 | *Deception III: Dark Delusion* | PlayStation | Σκηνοθέτης γεγονότων |
| 2004 | *Before Crisis: Final Fantasy VII* | Κινητό τηλέφωνο | Σκηνοθέτης |
| 2007 | *Crisis Core: Final Fantasy VII* | PlayStation Portable | Σκηνοθέτης |
| 2009 | *Kingdom Hearts Coded* | Κινητό | Βοηθός σκηνοθέτης |
| 2010 | *The 3rd Birthday* | PlayStation Portable | Σκηνοθέτης |
| 2011 | *Final Fantasy Type-0* | PlayStation Portable | Σκηνοθέτης |
| 2014 | *Final Fantasy Agito* | IOS, Android | Παραγωγός |
| 2015 | *Final Fantasy Type-0 HD* | PlayStation 4, Xbox One | Παραγωγός, Σκηνοθέτης |
| 2016 | *Final Fantasy XV* | PlayStation 4, Xbox One | Σκηνοθέτης |

Παραπομπές
----------

1. 1 2  www.liberation.fr/futurs/2016/11/29/hajime-tabata-boss-final\_1531739.
2. 1 2 3  «Overworked but happy: The man behind Final Fantasy 15 and Type-0 | Life in Japan — An 18-part look inside Japan's game industry». *Polygon.com*. Ανακτήθηκε στις 16 Νοεμβρίου 2019.
3. ↑  «Nomura no longer directing Final Fantasy 15, new TGS trailer [update]». *Engadget* (στα Αγγλικά). Ανακτήθηκε στις 16 Νοεμβρίου 2019.
4. 1 2  «Hajime Tabata Video Game Credits and Biography». *MobyGames*. Ανακτήθηκε στις 16 Νοεμβρίου 2019.

Εξωτερικοί σύνδεσμοι
--------------------

* Χάτζιμε Ταμπάτα στην IMDb
Ο αστεροειδής **Σικάγο (Chicago)** είναι πολύ μεγάλος αστεροειδής στα εξωτερικά όρια της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,64. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από την ομώνυμη μεγαλούπολη των ΗΠΑ.

Φυσικά χαρακτηριστικά
---------------------

Η μέση διάμετρος του Σικάγου υπολογίσθηκε σε 155,8 χιλιόμετρα (από δεδομένα του IRAS), ενώ η μάζα του εκτιμάται σε 4,0 περίπου τετράκις εκατομμύρια τόνους για μέση πυκνότητα 2 gr/cm³. Ο φασματικός του τύπος είναι **C** (ανθρακούχος), ενώ το άλβεδό του είναι 0,064 (από δεδομένα του IRAS). Ο αστεροειδής Σικάγο περιστρέφεται γύρω από τον εαυτό του μία φορά κάθε 7 ώρες και 22 λεπτά. Η μέση θερμοκρασία στην επιφάνειά του εκτιμάται σε 130 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000334.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 333 Βαδηνία | 334 Σικάγο | 335 Ροβέρτα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **λαός Χάσι** είναι εθνοτική ομάδα της Μεγκαλάγια στη βορειοανατολική Ινδία με σημαντικό πληθυσμό στην παραμεθόρια πολιτεία Άσαμ και σε ορισμένα μέρη του Μπαγκλαντές. Ο λαός Χάσι αποτελεί την πλειοψηφία του πληθυσμού του ανατολικού τμήματος της Μεγκαλάγια και είναι η μεγαλύτερη κοινότητα της πολιτείας, με περίπου 48% του πληθυσμού της Μεγκαλάγια. Είναι μεταξύ των λίγων Αυστροασιατικών ομιλητών στη Νότια Ασία. Μια πολιτιστική παράδοση του λαού Χάσι είναι ότι ακολουθούν το μητρογραμμικό σύστημα καταγωγής και κληρονομικότητας. Σύμφωνα με το Σύνταγμα της Ινδίας, οι Χάσι έλαβαν το καθεστώς της Καταχωρημένης Φυλής.

Παραπομπές
----------

1. ↑  «A-11 Individual Scheduled Tribe Primary Census Abstract Data and its Appendix». *censusindia.gov.in*. Government of India. Ανακτήθηκε στις 28 Οκτωβρίου 2017.
Ο **Ταρκόφσκι (Tarkovskij)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,71. Ανακαλύφθηκε το 1982 από τη Σοβιετική (Ουκρανή) αστρονόμο Λιουντμίλα Καράτσκινα, που παρατηρούσε από το Ναούτσνι της Κριμαίας, και πήρε το όνομά του προς τιμή του Σοβιετικού Ρώσου σκηνοθέτη Αντρέι Ταρκόφσκι. Ωστόσο είχε παρατηρηθεί για πρώτη φορά δεκαετίες νωρίτερα, το 1938, από το Αστεροσκοπείο της Χαϊδελβέργης.

Φυσικά χαρακτηριστικά
---------------------

Η μέση διάμετρος του Ταρκόφσκι εκτιμάται σε 21,7 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,041. Ο Ταρκόφσκι περιστρέφεται γύρω από τον εαυτό του μία φορά κάθε 187 ώρες περίπου, μία εξαιρετικά αργή περιστροφή για αστεροειδή (αντιστοιχεί σε 1 εβδομάδα και 19 ώρες).

Παραπομπές
----------

1. ↑  www.minorplanetcenter.net/db\_search/show\_object?object\_id=3345.
2. ↑  [ Ο (3345) Tarkovskij στο Minor Planet Center
3. ↑  Benishek, V. & Coley, D. στο *Minor Planet Bull.*, τόμος 41 (2014), σσ. 260-261

Πηγές - εξωτερικοί σύνδεσμοι
----------------------------

* Τροχιά από το JPL (Java) / Εφημερίδα

Αστεροειδείς| 3344 Μοδένα | 3345 Ταρκόφσκι | 3346 Γκέρλα |
O **TARDIS** είναι αστεροειδής που περιφέρεται στην εξωτερική (δηλαδή την προς τον πλανήτη Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1984 από τον Αμερικανό αστρονόμο Μπράιαν Σκιφ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από την ομώνυμη φανταστική μηχανή του χρόνου στην τηλεοπτική σειρά *Doctor Who*. Ο TARDIS ανήκει στην Οικογένεια αστεροειδών της Αλάουδα.

Αξιοσημείωτη είναι η πολύ μικρή εκκεντρότητα της τροχιάς του TARDIS, δηλαδή η τροχιά του είναι σχεδόν κυκλική.

Φυσικά χαρακτηριστικά
---------------------

Η μέση διάμετρος του TARDIS εκτιμάται σε 28,2 ± 0,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,067. Ο TARDIS περιστρέφεται γύρω από τον εαυτό του μία φορά κάθε 8 έως 15 ώρες περίπου.

Παραπομπές
----------

1. ↑  www.minorplanetcenter.net/db\_search/show\_object?object\_id=3325.

Εξωτερικοί σύνδεσμοι - πηγές
----------------------------

* Τροχιά από το JPL (Java) / Εφημερίδα

  


Αστεροειδείς| 3324 Αβσιούκ | 3325 TARDIS | 3326 Αγκαφόνικοφ |
Η **Ζντένκα (Zdenka)** είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,8. Ανακαλύφθηκε το 1984 από τον Τσέχο αστρονόμο Αντονίν Μρκος, που παρατηρούσε από το Αστεροσκοπείο Κλετ, και πήρε το όνομά της από το βαφτιστικό όνομα κυρίως της Τσέχας αστρονόμου Ζντένκα Βάβροβα, αλλά και της Τσετσένας αστρονόμου Ζντένκα Κάντλα-Μιχάηλοφ, συζύγου του Ρώσου αστρονόμου Αλεξάντρ Α. Μιχάηλοφ (που έδωσε το όνομά του στον αστεροειδή 1910 Μιχαήλοφ).

Φυσικά χαρακτηριστικά
---------------------

Η μέση διάμετρος της Ζντένκα εκτιμάται σε 5,4 ± 0,1 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,18. Η Ζντένκα περιστρέφεται γύρω από τον εαυτό της μία φορά κάθε 7 ώρες και 35 λεπτά.

Πηγές - εξωτερικοί σύνδεσμοι
----------------------------

* Τροχιακές παράμετροι, τροχιά κ.ά. από το JPL


Αστεροειδείς| 3363 Μπόουεν | 3364 Ζντένκα | 3365 Ρεκόν |
Το *Blizzard Beasts* είναι το τέταρτο στούντιο άλμπουμ της νορβηγικής black metal μπάντας Immortal. Κυκλοφόρησε στις 20 Μαρτίου 1997 μέσω της Osmose Productions. Είναι το τελευταίο άλμπουμ Immortal που διαθέτει το ιδρυτικό μέλος Demonaz Doom Occulta στην κιθάρα και το πρώτο που διαθέτει το Horgh στα τύμπανα. Ο Demonaz διαγνώστηκε αργότερα με οξεία τενοντίτιδα που τον εμπόδισε να παίζει κιθάρα με την απαιτούμενη ταχύτητα για τη μουσική του Immortal. [1] Στυλιστικά, τα Blizzard Beasts έχουν κυρίως τραγούδια μήκους μικρότερου των τριών λεπτών, σε αντίθεση με τα συνηθισμένα μεγαλύτερα μήκη τραγουδιών του Immortal.

Eλευθέρωση
----------

Στις πρώτες πιέσεις του άλμπουμ, το λογότυπο χαράχθηκε στην εμπρόσθια όψη του μαρκαδόρου.

Λίστα Κομματιών
---------------

Όλους τους στίχους τους έγραψε ο Demonaz. Όλη τη μουσική την συνθέτουν ο Abbath και ο Demonaz.

| Αρ. | Τίτλος | Μήκος |
| --- | --- | --- |
| 1. | "Intro" | 1:00 |
| 2. | "Blizzard Beasts" | 2:49 |
| 3. | "Nebular Ravens Winter" | 4:13 |
| 4. | "Suns That Sank Below" | 2:47 |
| 5. | "Battlefields" | 3:40 |
| 6. | "Mountains of Might" | 6:38 |
| 7. | "Noctambulant" | 2:22 |
| 8. | "Winter of the Ages" | 2:33 |
| 9. | "Frostdemonstorm" | 2:54 |
| **Total length:** | **28:56** |

Κρητική
-------

Το AllMusic έδωσε στο άλμπουμ μια δυσάρεστη αναθεώρηση, γράφοντας: "Τα Blizzard Beasts [...] ακούγονται σαν μια βιασύνη σε σύγκριση με τον υπόλοιπο θριαμβευτικό κατάλογο του συγκροτήματος. Η μεγαλοπρέπεια του τραγουδιού του συγκροτήματος είναι θαμμένη στις τιμές παραγωγής του άλμπουμ καθιστούν την ενδεχομένως λαμπρή υπερδιατακτική μπαταρία riffing και τυμπάνου αδύνατη και αναποτελεσματική». Οι Chronicles of Chaos σημείωσαν την επιρροή του Death Metal άλμπουμ, συγκρίνοντας τον ήχο τους με τον ήχο του συγκροτήματος Morbid Angel. Ο ιστίτοπος τελικά το χαρακτήρισε ως «μια απροσδόκητη και ενδιαφέρουσα αλλαγή για τη μπάντα, με κάποιο άγριο και ελκυστικό υλικό».

Προσωπικό
---------

* Abbath Doom Occulta - φωνητικά, πληκτρολόγια μπάσων
* Demonaz Doom Occulta - κιθάρα
* Horgh - τύμπανα
Συντεταγμένες: 26°7′4.01″N 50°33′46.01″E﻿ / ﻿26.1177806°N 50.5627806°E﻿ / 26.1177806; 50.5627806

Το **Φρούριο Ριφά** (αραβικά: قلعة الرفاع‎) είναι φρούριο στη Ριφά του Μπαχρέιν.

Ιστορία
-------

Το φρούριο χτίστηκε κατά τη διάρκεια της βασιλείας του Σεΐχη Σαλμάν μπιν Αχμέντ Αλ Φάτεχ Αλ Χαλίφα το 1812. Τον 19ο αιώνα το φρούριο ήταν η κατοικία του Σεΐχη Σαλμάν μπιν Αχμέντ Αλ Φάτεχ και μετά κληρονομήθηκε από τα μεγάλα παιδιά του. Το Φρούριο Ριφά είναι τώρα γνωστό ως Φρούριο του Σεΐχη Σαλμάν μπιν Αχμέντ και προσφέρει υπέροχη θέα στην κοιλάδα Χανανάγια. Με τη Ριφά να είναι η έδρα της κυβέρνησης έως το 1869, αυτό το φρούριο έχει σημαντική ιστορική σημασία.

Ο Σεΐχης Ίσα ιμπν Άλι Αλ Χαλίφα, ο οποίος κυβέρνησε το Μπαχρέιν από το 1869 έως το 1932, γεννήθηκε σε αυτό το φρούριο. Το σπίτι του στο Μουχάρακ προσφέρει ένα ίχνος της βασιλικής ζωής τον 19ο αιώνα, με αρχιτεκτονική και τοιχογραφίες που ανήκουν σε εκείνη την εποχή. Είναι επίσης ένα από τα καλύτερα μέρη για να αισθανθείτε τα αποτελέσματα του ανεμόπυργου.

Παραπομπές
----------
To **Blacksmith Scene** (αγγλ. *στιγμιότυπο σε σιδεράδικο*) είναι ιστορική αμερικάνικη ταινία μικρού μήκους του έτους 1893. Είναι η πρώτη εμπορική ταινία που γυρίστηκε για δημόσια προβολή.

Πλοκή
-----

Η ταινία έχει διάρκεια ενός λεπτού. Παρουσιάζει τρεις σιδεράδες την ώρα που δουλεύουν. Δύο στέκουν ο ένας απέναντι από τον άλλο με το αμόνι στη μέση και σφυρηλατούν ένα πυρωμένο σίδερο που κρατάει ο τρίτος. Μετά από μερικά χτυπήματα, ο μεσαίος σιδεράς βάζει πάλι το σίδερο στην φωτιά για να αναπυρώσει, ενώ οι δύο άλλοι κάνουν ένα μικρό διάλειμμα πίνοντας μια γουλιά μπύρα από το μπουκάλι. Ο τρίτος επιστρέφει, και η σφυρηλάτηση συνεχίζεται.

Εμπορική εκμετάλλευση
---------------------

Η ταινία είναι η πρώτη που γυρίστηκε για την εμπορική δημόσια προβολή. Η μηχανή προβολής λεγόταν Κινητοσκόπιο, και ήταν εφεύρεση των Έντισον και Ντίκσον.

Βραβεύσεις
----------

Έχει καταγραφεί στον κατάλογο των σημαντικότερων κινηματογραφικών έργων αμερικάνικης παραγωγής, το National Film Registry.

Παραπομπές
----------

1. ↑  tt0000005. Ανακτήθηκε στις 27  Σεπτεμβρίου 2016.
2. ↑  www.fandor.com/films/blacksmithing\_scene.

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Το **Acqua Panna** είναι ιταλική μάρκα φυσικού μεταλλικού νερού, η οποία ανήκει στον όμιλο Sanpellegrino.

Η πηγή του βρίσκεται στο δήμο Σκαρπερία (τώρα Σκαρπερία Σαν Πιέρο), 35 χλμ. από τη Φλωρεντία.

 Φυτό Acqua Panna
Το Acqua Panna πήρε το όνομά του από τη Villa Panna, μια αγροικία των Μεδίκων, περιτριγυρισμένη σήμερα από ένα φυσικό καταφύγιο 1.300 εκταρίων και όχι μακριά από τις πηγές: η βίλα είναι επίσης ο ιστορικός χώρος των φυτών Acqua Panna.

Χαρακτηριστικά
--------------

Το φυσικό μεταλλικό νερό της Panna χαρακτηρίζεται από ισορροπημένη περιεκτικότητα σε μεταλλικά άλατα και χαμηλή περιεκτικότητα σε Νάτριο.

Παραγωγή
--------

Το εργοστάσιο παράγει ετησίως περισσότερα από 300 εκατομμύρια μπουκάλια φυσικό μεταλλικό νερό: το 30% από αυτά προορίζονται για εξαγωγή.

Ιδιαιτερότητα
-------------

* Η μουσική υπόκρουση των διαφημίσεων της Acqua Panna TV που μεταδόθηκαν κατά τη δεκαετία του '80 είναι μέρος του τραγουδιού *I Sing The Body Electric* των Ντιν Πίτσφορντ και Μάικλ Γκορ, που τραγουδήθηκε από τους Έρικ Μπρόκινγκτον, Ιρένε Κάρα, Λόρα Ντιν, Πολ ΜακΚρέιν και Τρέισι Παρνέλ.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Acqua Panna** |

1. ↑  «Acqua Panna».
2. ↑  «Villa Panna: the Tuscan Villa where Acqua Panna is born» (στα Αγγλικά).
3. ↑  [*νεκρός σύνδεσμος*]
4. ↑
Το **Φρούριο Χώμα** ήταν ένα βυζαντινό φρούριο στην κεντρική Ανατολία, το οποίο έπαιξε σημαντικό ρόλο στις εκστρατείες κατά των Σελτζούκων Τούρκων στα τέλη του 11ου και 12ου αιώνα.

Το Χώμα βρισκόταν στην άνω κοιλάδα του ποταμού Μαιάνδρου στη Φρυγία. Μετά τη Μάχη του Μαντζικέρτ, έγινε ένα απομονωμένο βυζαντινό φυλάκιο που περιβαλλόταν από τουρκικό έδαφος. Τα στρατεύματά που έδρευαν στο φρούριο, οι Χωματηνοί, συχνά συμμετείχαν στις εκστρατείες του Νικηφόρου Γ' Βοτανειάτη (1078-1081) και του Αλεξίου Α Κομνηνού (1081-1118). Λόγω της στρατηγικής θέσης του σε έναν από τους δρόμους που οδηγούν στο εσωτερικό της Ανατολίας, έγινε ένα σημαντικό ορμητήριο των Κομνηνών αυτοκρατόρων στις εκστρατείες τους για να απωθήσουν τους Τούρκους. Τον 12ο αιώνα, αποτέλεσε ξεχωριστή διοικητική ενότητα ως «Χώμα και Καππαδοκία», και διοικούνταν από έναν «τοπάρχη».

Το Χώμα παρέμεινε υπό διαρκή τουρκική απειλή ολόκληρο τον 12ο αιώνα. Ο αυτοκράτορας Ισαάκιος Β΄ Άγγελος (1185-1195, 1203-1204) το οχύρωσε εκ νέου το 1193, και το μετονόμασε «Αγγελόκαστρο» δίνοντας το όνομα της δυναστείας του. Το Χώμα τελικά έπεσε στα χέρια των Τούρκων σε σύντομο χρονικό διάστημα μετά τη διάλυση της Βυζαντινής Αυτοκρατορίας από την Δ΄ Σταυροφορία το 1204.

Το Φρούριο του Σουβλαίου, που βρίσκεται σε κοντινή απόσταση, ξαναχτίστηκε από τον αυτοκράτορα Μανουήλ Α΄ (1143-1180) το 1175, αλλά εγκαταλείφθηκε μετά τη Μάχη του Μυριοκέφαλου.

Πηγές
-----

* Kazhdan, Alexander, ed. (1991), *Oxford Dictionary of Byzantium*, Oxford University Press, p. 426, ISBN 978-0-19-504652-6


1. ↑  doi.org/10.3406%2Frebyz.1966.1376.
Ο **φάρος των Οθωνών** αποτελείται από έναν κυκλικό πύργο με ύψος 13 μέτρων. Βρίσκεται στο ομώνυμο νησί, χτίστηκε στο ακρωτήριο Καστρί και είναι ο βορειότερος της Ελλάδας. Έχει θέα δύο μικρές βραχονησίδες το Καστρίνο και το Όστρακο και είναι ένας από τους τελευταίους φάρους της Ελλάδας που λειτουργεί με φαροφύλακα.

Ιστορία
-------

Το λατινικό όνομα του νησιού ήταν Fanos που σημαίνει πως παλιότερα στο νησί πρέπει να υπήρχε σημαντικός φάρος. Πρώτη φορά ο φάρος λειτούργησε το 1872 με πετρέλαιο. Το 1938 ο φωτιστικός μηχανισμός του ανανεώθηκε. Κατά τη διάρκεια του Β' Παγκοσμίου Πολέμου παρέμεινε σβηστός ενώ προκλήθηκαν και καταστροφές από τους βομβαρδισμούς και τις λεηλασίες. Το 1945 μετατράπηκε σε αυτόματο και το 1954 επισκευάστηκε και συνέχισε να λειτουργεί με πετρέλαιο μέχρι το 1984 όπου και ηλεκτροδοτήθηκε.

Φωτοβολία
---------

Το 1872 όταν ο φάρος λειτουργούσε με πετρέλαιο η φωτοβολία (σ.σ. η απόσταση που το φως είναι ορατό) του φωτός που εξέπεμπε έφτανε τα 12 ναυτικά μίλια. Σήμερα οπού ο φάρος λειτουργεί με ηλεκτρισμό η φωτοβολία του φωτός φτάνει τα 21 ναυτικά μίλια. το 1872 ο φάρος εξέπεμπε λευκό φως με μία αναλαμπή ερυθρού φωτός κάθε ένα λεπτό. Σήμερα ο φάρος εξακολουθεί να εκπέμπει λευκό φως αλλά με μία ερυθρή αναλαμπή κάθε 12 δευτερόλεπτα.

Βιβλιογραφία
------------

* *Οι Θησαυροί της Ελλάδας*, Τόμος 10: *Οι Φάροι*

Εξωτερικοί σύνδεσμοι
--------------------

* Περιέχει πληροφορίες για τον Φάρο των Οθωνών και για το νησί
Το **Φρούριο Καλέτο** (*βουλγαρικά : Крепост Калето*) είναι κάστρο, ερειπωμένο σήμερα, στη Βουλγαρία. Βρίσκεται κοντά στο χωριό Κοσνίτσα του Δήμου Σμόλιαν, σε υψόμετρο 1006 μέτρα στην κορυφή λόφου. 

Το κάστρο χτίστηκε το 5ο αιώνα από τους Βυζαντινούς και τον 6ο αιώνα αναφέρεται κατεστραμμένο, μετά από πολλά χρόνια επισκευάστηκε και κατοικήθηκε πάλι. Χρησιμοποιήθηκε για τον έλεγχο και ασφάλεια του δρόμου που διέσχιζε την κοιλάδα του ποταμού Άρδα, αλλά και την προστασία των κατοίκων των γειτονικών χωριών. Πιστεύεται ότι στέγαzε την φρουρά με τις οικογένειες τους. Το κάστρο σχετίζεται την Άννα της Σαβοΐας που το δώρησε μαζί με άλλα στον Βούλγαρο τσάρο Ιβάν Αλεξάντερ για την βοήθεια του εναντίον του Ιωάννη Καντακουζηνού διεκδικητή του Βυζαντινού θρόνου.

Σήμερα σώζεται τμήμα του βόρειου τείχους μήκους 47 μέτρων, και του δυτικού τείχους μήκους 38 μέτρων. Η κεντρική πύλη του ήταν σε σπήλαιο που και σήμερα αν και κατεστραμμένη το σπήλαιο είναι η μόνο πρόσβαση σε αυτό. Τα τείχη είχαν πάχος 1.70 έως 1.80 μέτρα. Στο κάστρο έχουν βρεθεί ερείπια ναού της αρχαιότητας. 

Από το 1955 αποτελεί μνημείο πολιτιστικής κληρονομιάς της Βουλγαρίας.

Πηγές
-----

* Έβρος-Σμόλιαν, Δρόμος του πολιτισμού, Το φρούριο Kaleto κοντά στο χωριό Kosnitsa, του Δήμου Smolyan
Στην ελληνική μυθολογία με το όνομα **Φάρτιδα** (***Φάρτις***) αναφέρεται μία από τις 50 κόρες του Δαναού, δηλαδή μία από τις Δαναΐδες. 

Μητέρα της Φάρτιδας ήταν μία ανώνυμη γυναίκα από την Αιθιοπία, ίσως η ίδια με τη μητέρα των αδελφών της Αναξιβίης, Ευίππης, Κερκέτιδας, Μνήστρας, Νηλούς και Πειρήνης. 

Η Φάρτιδα παντρεύτηκε τον Ευρυδάμαντα, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Παραπομπές
----------

1. 1 2  «Απολλόδωρος, Βιβλιοθήκη, 2.1.5 - Βικιθήκη». *el.wikisource.org*. Ανακτήθηκε στις 31 Μαρτίου 2023.

Βιβλιογραφία
------------

* Otto Höfer: *Phartis*. In: Wilhelm Heinrich Roscher (Hrsg.): *Ausführliches Lexikon der griechischen und römischen Mythologie*. Band 3,2, Leipzig 1909, Sp. 2287.
* Ernst Wüst: *Pharte, Phartis.* In: *Paulys Realencyclopädie der classischen Altertumswissenschaft* (RE). Band XIX,2, Stuttgart 1938, Sp. 1870.
Το Τραγούδι του Βασιλιά (σουηδικά: Kungssången) είναι ο βασιλικός ύμνος της Σουηδίας. Είναι γνωστός και με την εναλλακτική ονομασία ***Ur svenska hjärtans djup en gång*** (ελληνικά: Μονομιάς από τα βάθη των σουηδικών καρδιών) στη πρώτη γραμμή του πρώτης στροφής. Το Τραγούδι του Βασιλιά παίζεται στην ημέρα των γενεθλίων του βασιλιά, στο ετήσιο άνοιγμα του σουηδικού κοινοβουλίου (Ρίκσνταγκ) και στη τελετή απονομής του Βραβείου Νόμπελ. Παρόλο που παίζεται σε διάφορες επίσημες περιστάσεις όπως οι παραπάνω, το τραγούδι δεν θεωρείται εθνικός ύμνος της Σουηδίας. Το *Du gamla, Du fria* είναι ο ντε φάκτο εθνικός ύμνος της Σουηδίας, αλλά δεν έχει αναγνωριστεί επίσημα.

Οι στίχοι γράφτηκαν από τον Καρλ Βίλελμ Άουγκουστ Στράντμπεργκ και η μουσική συντέθηκε για εκτέλεση από τετραμελή χορωδία από τον Ότο Λίντμπλαντ. Το *Kungssången* αντικατέστησε τον προηγούμενο βασιλικό ύμνο με τίτλο *Bevare Gud vår kung*. Ο προηγούμενος ύμνος είχε την ίδια μελωδία με τον βρετανικό βασιλικό ύμνο *Θεέ Σώσε τη Βασίλισσα*. Ο ύμνος παίχτηκε για πρώτη φορά στο Λουντ στις 5 Δεκεμβρίου 1844 σε μια τελετή που διοργάνωσε το πανεπιστήμιο της πόλης για να εορτάσει την ενθρόνιση του βασιλιά Όσκαρ Α΄. Ο ύμνος έγινε επίσημα βασιλικός ύμνος της Σουηδίας το 1893.

Σήμερα τραγουδιέται μόνο η πρώτη και η τρίτη στροφή. Αν ο βασιλιάς είναι παρών σε μια εκτέλεση του τραγουδιού, τραγουδιέται μόνο η πρώτη στροφή. Οι άλλες τρεις στροφές τραγουδιούνται πολύ σπάνια.

Δείτε επίσης
------------

* Gustafs skål

Παραπομπές
----------

1. ↑  «Kungssången» (στα Swedish). Αρχειοθετήθηκε από το πρωτότυπο στις 2 Μαρτίου 2014. Ανακτήθηκε στις 8 Ιανουαρίου 2012. CS1 maint: Μη αναγνωρίσιμη γλώσσα (link)
Συντεταγμένες: 39°12′45″N 25°49′58″E﻿ / ﻿39.21250°N 25.83278°E﻿ / 39.21250; 25.83278

Ο Φάρος Σιγρίου κατά τη δύση του ήλιου
Ο **Φάρος Σιγρίου** (ή **Φάρος Μεγαλονησίου**) είναι φάρος που βρίσκεται στο Μεγαλονήσι (Νησιόπη) και συγκεκριμένα 1.5 χιλιόμετρο δυτικά του χωριού Σίγρι. Έχει ύψος 53 μέτρα, ενώ σε αυτόν εμπεριέχεται και η οικία του φαροφύλακα. Εγκαινιάστηκε το 1861, έχοντας ως πηγή για την ενέργειά του πετρέλαιο. Το πετρέλαιο αντικαταστάθηκε από ηλεκτροφωτισμό το 1989. Η μόνη φορά που έπαψε η λειτουργία του ήταν κατά τη διάρκεια του Β' Παγκοσμίου Πολέμου. Επισκευάστηκε το 1945. Εξακολουθεί να χρησιμοποιείται σήμερα για την ασφάλεια της ναυσιπλοΐας και εκπέμπει δύο λευκές αναλαμπές κάθε 15 δευτερόλεπτα σε μια φωτεινή εμβέλεια 21 ναυτικών μιλίων.

Παραπομπές
----------

1. ↑  Wire, E.· Reyes-Pergioudakis, D. (2010). *The Lighthouses of Greece*. Pineapple Press. σελ. 113. ISBN 978-1-56164-866-5. Ανακτήθηκε στις 19 Μαΐου 2019.
2. ↑  (Αγγλικά) Rowlett, Russ. «Lighthouses of Greece: Aegean Islands». *The Lighthouse Directory*. University of North Carolina at Chapel Hill.
Συντεταγμένες: 49°36′58″N 6°08′17″E﻿ / ﻿49.616°N 6.13819°E﻿ / 49.616; 6.13819

Το **Φρούριο Τούνγκεν** είναι στρατιωτική κατασκευή η οποία βρίσκεται στο Λουξεμβούργο, το οποίο βρίσκεται στο πάρκο *Dräi Eechelen* (ονομασία στα λουξεμβουργιανά, στα γερμανικά *Drei Eicheln*, στα γαλλικά *Trois Glands*, απόδοση στα ελληνικά *Τρία Βελανίδια*). Αποτελεί τμήμα των οχυρώσεων της πόλης του Λουξεμβούργου. 

Χτισμένο το 1732 (και έχοντας επεκταθεί το 1836 και ενισχυθεί το 1860), οφείλει την ονομασία του στον βαρώνο Άνταμ Σίγκμουντ φον Τούνγκεν, διοικητή του φρουρίου. Η κατασκευή έχει τα θεμέλιά της στην *Redoute du parc* (ελληνικά: *οχύρωση του πάρκου*), η οποία κατασκευάστηκε πενήντα χρόνια νωρίτερα από τον Βωμπάν. Το φρούριο καταστράφηκε στη διάρκεια της χρονικής περιόδου 1870-1874. Δεν απομένουν από αυτό παρά μόνο τρεις πύργοι, γνωστοί ως "τα τρία βελανίδια", καθώς και τα θεμέλια του φρουρίου, τα οποία ήρθαν στο φως στη διάρκεια της δεκαετίας του 1990. Στον χώρο του βρίσκονται εγκατεστημένα δύο μουσεία: το *Μουσείο Σύγχρονης Τέχνης του Μέγα Δούκα Ιωάννη* (Mudam), το οποίο έχει σχεδιαστεί από τον αρχιτέκτονα Γιέο Μινγκ Πέι και εγκαινιαστεί στις 1 Ιουλίου 2006 και το *Μουσείο του Φρουρίου*, το οποίο βρίσκεται ακόμη υπό κατασκευή.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φρούριο Τούνγκεν** |

* www.in-visible.lu/fort - ιστοσελίδα του μουσείου του φρουρίου
* Fort Thüngen  - FFGL - Association des Amis de la Forteresse Luxembourg


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Fort Thüngen  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Φάση** είναι το όρισμα των τριγωνομετρικών συναρτήσεων και μετριέται ή υπονοείται ότι μετριέται σε ακτίνια. Έτσι, σε ορισμένες περιπτώσεις είναι γωνία.

Στη φυσική και κυρίως στην κυματική χρησιμοποιείται για τη μοντελοποίηση μερικών περιοδικών φαινομένων. Πολλές φορές παρατηρούμε ότι ένα φαινόμενο είναι αρμονική συνάρτηση του χρόνου. Οπότε η φάση είναι γραμμική συνάρτηση του χρόνου δηλαδή η φάση είναι της μορφής:

{\displaystyle \phi =\phi \_{0}+\omega t}

Το φ0 ονομάζεται **αρχική φάση**, ενώ το ω **γωνιακή συχνότητα** ή **κυκλική συχνότητα** και ισχύει ότι {\displaystyle \omega ={\frac {2\pi rad}{T}}}, όπου Τ είναι η περίοδος του φαινομένου.

Ως αρχική φάση θα μπορούσε να τεθεί οποιαδήποτε από τις ποσότητες {\displaystyle \phi \_{0}+2\kappa \pi } (κ ακέραιος). Συνήθως επιλέγουμε την τιμή για την οποία η αρμονική συνάρτηση είναι ημίτονο, συνημίτονο, αρνητικό ημίτονο ή αρνητικό συνημίτονο. Έτσι, ουσιαστικά ο προσδιορισμός της αρχικής φάσης είναι καθορισμός ενός συστήματος αναφοράς.

Όταν ένα σημείο έχει φάση (όπου κ ακέραιος):

* 2κπ :Βρίσκεται σε θέση ισορροπίας με θετικό ρυθμό μεταβολής
* 2κπ+π/2 :Βρίσκεται σε θέση θετικού πλάτους (ο ρυθμός μεταβολής υποχρεωτικά είναι αρνητικός)
* 2κπ+π :Βρίσκεται σε θέση ισορροπίας με αρνητικό ρυθμό μεταβολής
* 2κπ+3π/2 :Βρίσκεται σε θέση αρνητικού πλάτους (ο ρυθμός μεταβολής υποχρεωτικά είναι θετικός)

Διαφορά φάσης
-------------

Η φάση μπορεί να είναι γραμμική συνάρτηση περισσότερων μεταβλητών, όπως της θέσης και του χρόνου. Σε αυτήν την περίπτωση μιλάμε για **διαφορά φάσης** δύο διαφορετικών σημείων. Η διαφορά φάσης δείχνει κατά πόσον καθυστερεί ή προηγείται ένα σημείο σε σχέση με ένα άλλο, όσον αφορά την εξέλιξη του φαινομένου. 

Όταν δύο σημεία έχουν διαφορά φάσης (όπου κ ακέραιος):

* 2κπ :Λέμε ότι βρίσκονται *σε φάση*. Η μεταβολή τους είναι ίδια.
* 2κπ+π :Λέμε ότι βρίσκονται σε *αντίθεση φάσης*. Η μεταβολή τους είναι αντίθετη.
Ο **Φρανσουά-Νοέλ Μπαμπέφ** (François-Noël Babeuf, 23 Νοεμβρίου 1760 - 27 Μαΐου 1797), γνωστός και ως **Γράκχος Μπαμπέφ** (Gracchus Babeuf, ως φόρος τιμής στους Ρωμαίους μεταρρυθμιστές αδερφούς Γράκχους) ήταν Γάλλος πολιτικός και δημοσιογράφος της Γαλλικής Επαναστατικής περιόδου.

Βιογραφία
---------

Προερχόμενος από πτωχή πολυμελή οικογένεια γεννήθηκε στις 23 Νοεμβρίου του 1760. Ο πατέρας του ήταν λιποτάκτης του γαλλικού στρατού, που παρά την αμνηστία που τού δόθηκε επιστρέφοντας στη Γαλλία, περιέπεσε σε μεγάλη φτώχεια. Παρά ταύτα κατάφερε να παράσχει στο γιο του τη βασική εκπαίδευση, ο οποίος στη συνέχεια ανέλαβε αρχικά να υπερασπίζεται τα δικαιώματα των ευγενών πριν εκδηλωθεί η Γαλλική Επανάσταση. Το 1780, όταν πέθανε ο πατέρας του, ανέλαβε ο ίδιος την φροντίδα της μητέρας του και των αδελφών του, αλλά και της δικής του οικογένειας.

Αρχικά εγκατεστημένος στο Παρίσι, εργάσθηκε ως συγγραφέας σοσιαλιστικών αποκλίσεων με έντονη κριτική κατά του γαλλικού κτηματολογίου και της τότε φορολογίας. Στη διάρκεια της Γαλλικής Επανάστασης που ακολούθησε ήταν πλέον εκδότης διαφόρων εφημερίδων, μέσω των οποίων υποστήριζε τις περί ισότητας αντιλήψεις του, δημιουργώντας παράλληλα το λεγόμενο «κίνημα των ίσων», του οποίου και υπήρξε ένας των ιδρυτών του, φθάνοντας στο σημείο να επικρίνει και αυτό ακόμα το νέο καθεστώς της επανάστασης.

Εξ αυτών των δράσεων τελικά θεωρήθηκε και η οργάνωσή του ως συνωμοτική, με κίνδυνο να εξεγερθεί και ο στρατός κατά της κυβέρνησης. Συνελήφθη μαζί με άλλους επαναστάτες συνεργάτες του και, μετά από μια δίμηνη δίκη που ξεκίνησε στις 20 Φεβρουαρίου του 1797, στις 26 Απριλίου καταδικάστηκε σε θάνατο δι' αποκεφαλισμού, χωρίς δικαίωμα έφεσης. Ίδια θανατική ποινή επιβλήθηκε και σε έναν ακόμη συνεργάτη του, ο οποίος και καρατομήθηκε την επόμενη ημέρα (27 Απριλίου 1797).

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11889769d. Ανακτήθηκε στις 10  Οκτωβρίου 2015.
2. ↑  (Αγγλικά) *SNAC*. w64r153f. Ανακτήθηκε στις 9  Οκτωβρίου 2017.
3. ↑  (Γερμανικά) *Εγκυκλοπαίδεια Μπρόκχαους*. babeuf-francois-noel.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11889769d. Ανακτήθηκε στις 10  Οκτωβρίου 2015.
5. ↑  «Library of the World's Best Literature». *Library of the World's Best Literature*. 1897.

Πηγές
-----

* «Νεώτερον Εγκυκλοπαιδικόν Λεξικόν Ηλίου» τομ. 13ος, σελ. 887.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 59078391
* **ΕΒΕ**: 117273
* **AA**: 21724
* LCCN: n79084453
* ISNI: 0000 0001 2134 7618
* GND: 118505467
* SELIBR: 176961
* SUDOC: 027311031
* BNF: cb11889769d (data)
* BIBSYS: 96001221
* NLA: 35011498
* NDL: 00620309
* NKC: jn20000400046
* BNE: XX956509
* CiNii: DA02999688

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |
Ο **Φλωρίνος** ήταν Μικρασιατικής καταγωγής γνωστικός που έζησε τον 2ο αιώνα μετά Χριστόν.

Βίος
----

Ο **Φλωρίνος** ήταν μαθητής του Πολύκαρπου Σμύρνης και συμμαθητής του Ειρηναίου Λυώνος περί το 150. Αργότερα θα μεταβεί στη Ρώμη και θα χειροτονηθεί πρεσβύτερος. Εκεί θα γνωρίσει την Βαλεντινιανή εκδοχή του γνωστικισμού.
Ο Ειρηναίος Λυώνος θα αναλάβει την απόκρουσή του συντάσσοντας το χαμένο έργο του *Περί Ογδοάδος*.

Διδασκαλία
----------

Οι αρχαίες πηγές δεν κάνουν συνήθως διάκριση μεταξύ των προσωπικών πεποιθήσεων του Βαλεντίνου και των μαθητών του όπως του Φλωρίνου.

Παραπομπές
----------

1. ↑  Στυλιανός Παπαδόπουλος, Πατρολογία τομ. Α´, εκδ. Παρουσία, Αθήνα 1997, σελ.266

Πηγές
-----

* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.158
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.266
Το **Φλυγόνιο** ήταν πόλη της αρχαίας Φωκίδας. Βρισκόταν πιθανόν κοντά στο σημερινό χωριό Κυριάκι στις βόρειες πλαγιές του Ελικώνα. Το Φλυγόνιο ήταν μία από τις πόλεις που κατέστρεψε ο Περσικός στρατός του Ξέρξη στο πέρασμά του από την Φωκίδα. Η πόλη καταστράφηκε ξανά στο τέλος του τρίτου ιερού πολέμου, το 346 π.Χ. από τον στρατό του Φιλίππου, εφαρμόζοντας την ποινή που επέβαλαν οι Αμφικτίονες των Δελφών στους Φωκείς.

Παραπομπές
----------

1. ↑  Βικιθήκη, Παυσανία Ελλάδος περιήγησις/Φωκικά, Λοκρών Οζόλων τὰς δὲ αὐτῶν ἡ στρατιὰ καταπρήσασα ἡ μετὰ Ξέρξου γνωριμωτέρας ἐς τὸ Ἑλληνικὸν ἐποίησεν, Ἐρωχὸν καὶ Χαράδραν καὶ Ἀμφίκλειαν καὶ Νεῶνας καὶ Τεθρώνιον καὶ Δρυμαίαν. αἱ δὲ ἄλλαι πλήν γε δὴ Ἐλατείας τὰ πρότερα οὐκ ἐπιφανεῖς ἦσαν, Τραχίς τε ἡ Φωκικὴ καὶ Μεδεὼν ὁ Φωκικὸς καὶ Ἐχεδάμεια καὶ Ἄμβροσσος καὶ Λέδων καὶ Φλυγόνιον ἔτι καὶ Στῖρις.

Εξωτερικοί Σύνδεσμοι
--------------------

* Κοινότητα Κυριακίου, η αρχαία πόλη Φλυγόνιο
*Ο ναύαρχος ντε Ρινί* (1836). Μεταθανάτια προσωπογραφία από τον Λεπώλ.
Ο **Γκυγιώμ-Φρανσουά-Γκαμπριέλ Λεπώλ** (*Guillaume-François-Gabriel Lépaulle*) ήταν Γάλλος ζωγράφος του 19ου αιώνα. Γεννήθηκε το 1804 και πέθανε το 1886.

Βιογραφία
---------

Γεννήθηκε στις 21 Ιανουαρίου 1804 στις Βερσαλλίες και σπούδασε ζωγραφική στη Σχολή Καλών Τεχνών με δάσκαλους τους Οράς Βερνέ, Ζαν Μπατίστ Ρενό και Ζαν Βικτόρ Μπερτίν. Παρουσίασε τα έργα του τακτικά σε όλα τα Σαλόν του Παρισιού από το 1824 μέχρι το 1879, πραγματοποίησε μια σειρά ταξιδιών σε διάφορες περιοχές της Ευρώπης (Αγγλία, Ιταλία, Ισπανία) τα οποία αποτυπώνονται σε αρκετά έργα του ενώ υποστηρίζεται πως επισκέφτηκε επίσης την Αφρική, το Βέλγιο και την Οθωμανική Αυτοκρατορία. Τη δεκαετία του 1840 συμμετείχε στη διακόσμηση του χριστιανικού ναού Saint-Merri του Παρισιού. Εκτός από τη ζωγραφική ασχολήθηκε και με τον σχεδιασμό κουστουμιών για την όπερα των Παρισίων. Πέθανε το 1886 στο Άι της βορειοανατολικής Γαλλίας.

Έργο & τεχνοτροπία
------------------

Ο Λεπώλ ασχολήθηκε στα έργα του με αναπαραστάσεις ιστορικών γεγονότων, σκηνές της καθημερινότητας και κυρίως με την προσωπογραφία. Τα έργα του χαρακτηρίζονται από τη δημιουργία πλούσιων σκηνικών, ο τρόπος ζωγραφικής του θεωρείται ως απαλός, ρευστός και γρήγορος ενώ το όλο ύφος του παραπέμπει στον εκλεκτισμό των ζωγραφικών ρευμάτων που κυριαρχούσαν εκείνη την εποχή στη γαλλική πρωτεύουσα. Πολλές από τις προσωπογραφίες του βρίσκονται στο παλάτι των Βερσαλλιών.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14801491k. Ανακτήθηκε στις 10  Οκτωβρίου 2015.
2. ↑  «Guillaume Lépaulle». (Ολλανδικά) *RKDartists*. 49485.
3. ↑  «Benezit Dictionary of Artists» (Αγγλικά) Oxford University Press. 2006. B00107999. Ανακτήθηκε στις 9  Οκτωβρίου 2017. ISBN-13 978-0-19-977378-7.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14801491k. Ανακτήθηκε στις 10  Οκτωβρίου 2015.
5. ↑  «François Gabriel Guillaume Lépaulle». (Αγγλικά) *Union List of Artist Names*. 500031920.
6. ↑  «Fran?ois Gabriel Guillaume Lepaulle». *British Museum person-institution thesaurus*. 35556.
7. ↑  (Ολλανδικά) *RKDartists*. rkd.nl/explore/artists/49485. Ανακτήθηκε στις 19  Ιουνίου 2020.
8. ↑  Witt Library of the Courtauld Institute (2014). *Checklist of Painters from 1200-1994*. Routledge. σελ. 290.
9. 1 2 3  *Η Ελληνική Επανάσταση, ο Ντελακρουά και οι Γάλλοι ζωγράφοι (1815-1848)*. Αθήνα: Εθνική Πινακοθήκη και Μουσείο Αλεξάνδρου Σούτζου. 1997. σελ. 192. ISBN 960-7791-00-2.
10. ↑  Letellier, Robert Ignatius (2006). *The Operas of Giacomo Meyerbeer*. Cranbury, NJ: Fairleigh Dickinson Univ Press. σελ. 273.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34720730
* LCCN: n97875058
* ISNI: 0000 0000 7729 911X
* SUDOC: 168274477
* BNF: cb14801491k (data)
* ULAN: 500031920
* BNE: XX1518835
* CiNii: DA17892655
* RKD: 49485

 |

 |
To "**Ain't No Mountain High Enough**" είναι ένα pop/soul τραγούδι, του 1966, σε μουσική και στίχους Ashford & Simpson, το οποίο γράφτηκε την εταιρεία Tamla label, τμήμα της Motown. Το 1967, το κομμάτι έγινε τεράστια επιτυχία, όταν ηχογραφήθηκε από τους Μάρβιν Γκέι και Τάμμι Τέρελ. Το 1970, έγινε εκ νέου ένα επιτυχημένο single με την ηχογράφηση της Νταϊάνα Ρος. Μάλιστα, το εν λόγω single, έγινε το πρώτο της Ρος, που έγινε νούμερο 1 στα αμερικανικά *Billboard Hot 100*, πιάνοντας το νούμερο 1 και σε άλλες κατηγορίες, ενώ υπήρξε και υποψήφιο στα Grammy Awards. Το κομμάτι έκτοτε διασκευάστηκε από αρκετούς καλλιτέχνες, επιτυχημένα πολύ σε κάποιες περιπτώσεις, ενώ χρησιμοποιήθηκε και σε άλλες τέχνες, όπως τηλεοπτικές σειρές και ταινίες.

Παραπομπές
----------

1. ↑  «Valerie Simpson interview; Ashford and Simpson remembered». *Chicago Tribune*.
2. ↑  [Joel Whitburn's Top Pop Singles 1955–2002]
3. ↑  Whitburn, Joel (2004). *Top R&B/Hip-Hop Singles: 1942–2004*. Record Research. σελ. 501.
4. ↑  «Allmusic: Inner Life – Awards». Billboard. Ανακτήθηκε στις 23 Φεβρουαρίου 2016.
5. ↑  Chart Position @ Australian-Charts.com Retrieved May 3, 2009

Εξωτερικοί σύνδεσμοι
--------------------

* Ain't No Mountain High Enough Lyrics